CELEX: C2005/182/37
Language: el
Date: 2005-07-23 00:00:00
Title: Διάταξη του Δικαστηρίου (τέταρτο τμήμα), της 26ης Απριλίου 2005, Στην υπόθεση C-149/04 (αίτηση του Corte suprema di cassazione για την έκδοση προδικαστικής αποφάσεως): Ugo Fava κατά Comune di Carrara (Τέλος επιβαλλόμενο επί των μαρμάρων που εξορύσσονται στο έδαφος δήμου λόγω της μεταφοράς τους πέραν των ορίων της δημοτικής περιφέρειας — Άρθρα 92, παράγραφος 1, και 104, παράγραφος 3, του Κανονισμού Διαδικασίας — Εν μέρει απαράδεκτο — Ερώτημα πανομοιότυπο με ένα ερώτημα επί του οποίου το Δικαστήριο έχει ήδη αποφανθεί)

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/20
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 26ης Απριλίου 2005
   Στην υπόθεση C-149/04 (αίτηση του Corte suprema di cassazione για την έκδοση προδικαστικής αποφάσεως): Ugo Fava κατά Comune di Carrara (1)
   
   (Τέλος επιβαλλόμενο επί των μαρμάρων που εξορύσσονται στο έδαφος δήμου λόγω της μεταφοράς τους πέραν των ορίων της δημοτικής περιφέρειας - Άρθρα 92, παράγραφος 1, και 104, παράγραφος 3, του Κανονισμού Διαδικασίας - Εν μέρει απαράδεκτο - Ερώτημα πανομοιότυπο με ένα ερώτημα επί του οποίου το Δικαστήριο έχει ήδη αποφανθεί)
   (2005/C 182/37)
   Γλώσσα διαδικασίας: η ιταλική
   Στην υπόθεση C-149/04, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Corte suprema di cassazione (Ιταλία), με απόφαση της 27ης Οκτωβρίου 2003, που περιήλθε στο Δικαστήριο στις 23 Μαρτίου 2004, στο πλαίσιο της διαδικασίας Ugo Fava (σύνδικος πτωχεύσεως της IMEG Srl) κατά Comune di Carrara, το Δικαστήριο (τέταρτο τμήμα), συγκείμενο από τον K. Lenaerts (εισηγητή), πρόεδρο τμήματος, την N. Colneric και τον J. N. Cunha Rodrigues, δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 26 Απριλίου 2005 διάταξη με το ακόλουθο διατακτικό:
   
               1.
            
            
               Η αίτηση εκδόσεως προδικαστικής αποφάσεως είναι απαράδεκτη, καθόσον αφορά την ερμηνεία των άρθρων 81 ΕΚ, 85 ΕΚ και 86 ΕΚ.
            
         
               2.
            
            
               Μια αναλογική προς το βάρος εμπορεύματος επιβάρυνση, που εισπράττεται μόνο σε ένα δήμο κράτους μέλους και επιβάλλεται σε μια κατηγορία εμπορευμάτων λόγω της μεταφοράς τους πέραν των ορίων της δημοτικής περιφέρειας, συνιστά φορολογική επιβάρυνση ισοδυνάμου προς εξαγωγικό δασμό αποτελέσματος κατά την έννοια του άρθρου 23 ΕΚ, παρά το γεγονός ότι η επιβάρυνση πλήττει επίσης και τα εμπορεύματα των οποίων ο τελικός προορισμός βρίσκεται στο εσωτερικό του οικείου κράτους μέλους .
            
         
               3.
            
            
               Δεν μπορεί να γίνει επίκληση του άρθρου 23 ΕΚ προς στήριξη αιτήσεων επιστροφής ποσών που εισπράχθηκαν πριν από τις 16 Ιουλίου 1992 υπό τη μορφή του τέλους επί των μαρμάρων, παρά μόνον από τους αιτούντες οι οποίοι, πριν από την ημερομηνία αυτή, είχαν ασκήσει ένδικη προσφυγή ή υποβάλει ισοδύναμη διοικητική ένσταση.
            
         
      (1)  ΕΕ C 106 της 30.04.2004.